**Srednja škola Ivana Trnskoga**

**Hrvatska Kostajnica**

**U Hrvatskoj Kostajnici 19. prosinca 2017.**

**IZVJEŠĆE NA POLUGODIŠTU 2017./2018. O REALIZACIJI PREVENTIVNIH PROGRAMA**

Sukladno članku 24, stavku 1. i 2. „Pravilnika o načinu postupanja odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima“ donosimo izvješće o provedbi Preventivnih programa u našoj Školi.

Aktivnosti preventivnih programa provode se kroz rad tri povjerenstva:

1. Povjerenstvo za borbu protiv ovisnosti
2. Povjerenstvo za borbu protiv nasilja
3. Povjerenstvo za odgoj i obrazovanje za ljudska prava

U ovom polugodištu planirane aktivnosti provedene su kroz satove razrednika, redovnu i izbornu nastavu, izvannastavne aktivnosti i projektne aktivnosti. Također, važniji datumi obilježeni su prigodnim panoima i vijestima na web – stranici Škole.

Važnije aktivnosti provedene u prvom polugodištu školske 2017./2018. godine su:

1. Prema kurikulumu zdravstvenog odgoja kroz satove razrednika odrađene su planirane radionice:

* Za prvi razred srednje škole: Alkohol i droge – utjecaj na pojedince, obitelj i zajednicu; Rizična ponašanja i posljedice na obrazovanje te profesionalni razvoj i karijeru
* Za drugi razred srednje škole: Kockanje i klađenje adolescenata i mladih; Utjecaj medija i vršnjaka na korištenje sredstava ovisnosti
* Za treći razred srednje škole: Alkohol i promet; Utjecaj sredstava

ovisnosti na društveni život te karijeru

1. Dana 12. listopada 2017. organizirali smo snimanje zajedničke fotografije u obliku ružičaste vrpce i na taj način se uključili u akciju „Ružičasta vrpca“, koju provodi udruga „Sve za nju“ iz Zagreba. U ovoj akciji smo u suradnji s gđom Ljiljanom Vukota, voditeljicom Centra za psihološku pomoć Udruge „SVE za NJU“ , a uz pomoć učenika i djelatnika Škole obilježili Nacionalni dan borbe protiv raka dojke. Učenici su sa svojim nastavnicima priredili ružičaste balone pomoću kojih je formirana ružičasta vrpca na ocrtanom školskom igralištu.
2. Suradnja s Društvenim centrom Hrvatska Kostajnica - U okviru Dana kruha

učenici predstavnici Vijeća učenika u pratnji pedagoginje Mirele Majstorović i knjižničarke Branke Ljepoja posjetili su Društveni centar Hrvatska Kostajnica kako bi se upoznali s korisnicima, družili s njima i tom prigodom im povodom Dana kruha uručili dar (pekarske proizvode koje su ispekli učenici i njihovi roditelji).

1. Međunarodni dan borbe protiv trgovanja ljudima obilježen je 18. listopada 2017., a učenike 4e razreda s tim je problemom upoznao kontakt policajac Perica Markan iz PS Hrvatska Kostajnica, u suradnji s Gradskim društvom Crvenog križa Hrvatske Kostajnice i gđom Majom Böhm. Uz promotivne materijale, u obliku letaka i upitnika, učenici su kroz predavanje i prezentaciju mogli doznati više o ovom problemu. Cilj obilježavanja ovog dana je jačanje svijesti javnosti u borbi protiv trgovanja ljudima.
2. Povodom Međunarodnog dana borbe protiv nasilja nad ženama - 25. studenoga 2017. , kontakt policajac Perica Markan i ravnateljica Crvenog križa Maja Böhm održali su predavanje na navedenu temu
3. Suradnja sa Gradskim društvom Crvenog križa Hrvatska Kostajnica na provedbi edukacije učenika
4. Sudjelovanje koordinatorice na međužupanijskom aktivu preventivnih programa na kojem je bilo riječi o mladima i ovisničkim ponašanjima, te na kojem je Zavod iz Zagreba predstavio svoje aktivnosti u prevenciji ovisnosti. Aktiv je održan u Srednjoj školi - Centaru za odgoj i obrazovanje Zagreb.
5. Svjetski dan borbe protiv AIDS-a obilježili smo izradom prigodnog panoa. Pano su izradili učenici 1b i 3e razrednog odjela u suradnji s nastavnicama Lanom Deraković Rakas i Milanom Sadiković Lukić.
6. U okviru preventivnih programa: Programa odgoja i obrazovanja za ljudska prava, borbe protiv nasilja i prevencije ovisnosti učenici 1a, 2a, 2b, 2d, 2e i 3a u pratnji Mirele Majstorović, prof. i Branke Ljepoja, prof., posjetili su projekciju filma ČUDO u Kristalnoj kocki vedrine u Sisku. Ovim posjetom obilježili smo i Dan ljudskih prava (10. prosinca).
7. Sportska natjecanja

* U utorak, 5. 12. 2017. održane su kvalifikacije za županijsko prvenstvo u MALOM NOGOMETU - B SKUPINA između muških ekipa. Natjecatelji su bili iz srednjih škola u Petrinji, Topuskom, Glini i Hrvatskoj Kostajnici. Natjecanje je završilo u duhu Fair playa. Ekipa domaćina iz Hrvatske Kostajnice zauzela je prvo mjesto osiguravši pobjedu u sve tri utakmice i ide u daljnju fazu natjecanja.

Isti dan održano je natjecanje u STOLNOM TENISU. Na natjecanju su sudjelovali učenici iz srednjih škola iz Petrinje, Hrvatske Kostajnice i Topuskog. U daljnji krug natjecanja plasirali su se Srednja škola Ivana Trnskoga Hrvatska Kostajnica i Srednja škola Petrinja.

* U utorak, 19. prosinca 2017. godine, na tradicionalnom božićnom domjenku sisačko-moslavačkog župana Ive Žinića, dodijeljene su Godišnje nagrade za postignuća u proteklom jednogodišnjem razdoblju. Među dobitnicima je i naš učenik i mladi kajakaš Josip Lenac, 2e.
* Nastavnica tjelesne i zdravstvene kulture Viktorija Mrđenović uključena je u Program Hrvatskog školskog sportskog saveza Vježbaonicu koja je namijenjena svim učenicima naše škole

Voditeljice preventivnih programa:

Mirela Majstorović, prof., (ovisnosti )

Branka Ljepoja, prof. (ljudska prava)

Nataša Perković, prof. (nasilje)